Market Timing P.M. – บล.กสิกรไทย
Support : 1700, 1690 Resistance : 1715, 1725 SET เคลื่อ …
9 ต.ค. 2561

Support : 1700, 1690
Resistance : 1715, 1725
SET เคลื่อนไหวอยู่ระหว่าง 1694-1708 และปิดตลาดช่วงเช้าที่ระดับ 1706.29 จุด เพิ่มขึ้น 10.07 จุด หรือ +0.59% ด้วยมูลค่าการซื้อขาย 2.45 หมื่นล้านบาท
เช้านี้ SET ถอยตัวไม่หลุดระดับแนวรองรับ 1690 และเกิดการเด้งกลับข้ามผ่านระดับแนวต้านบริเวณ 1705 ด้านสัญญาณของ RSI ระดับชั่วโมง ไต่ระดับขึ้นจากเขตขายมาก จึงประเมินบ่ายนี้ SET มีสิทธิที่จะยกตัวขึ้นต่อ โดยมีระดับแนวต้านที่ 1715 และ 1725 ขณะที่ด้านแนวรองรับแรกยกตัวขึ้นมาอยู่ทีบริเวณ 1700 และมีระดับแนวรองรับถัดไปที่ 1690 ตามลำดับ
CENTEL ภาพระดับชั่วโมง หลังจากที่ราคาทำจุดสูงบริเวณ 43.25 ก็ได้มีการอ่อนตัวลงอย่างต่อเนื่องมาทำจุดต่ำที่ยกสูงขึ้นบริเวณ 38.25 ก่อนยกตัวข้ามผ่านแนวเส้นกด ด้านสัญญาณของ MACD ยกตัวขึ้นเหนือ Signal line มีสิทธิที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 41.25 และ 43.75 ขณะที่ใช้การถอยตัวหลุด 38 เป็น stop loss